fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi eo cs fi fi fi en fi fi fi fi fi fi fi fi fi fi fi fi cs fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi pt fi fi fi fi it ms en fi sk pl fi
Iso Susi ja Pikku-Hukka: huhtikuuta 2016
Viime viikonloppuna ajeltiin koirien kanssa Rokin kasvattajien luo Mänttään päiväksi treenaamaan (ja höpisemään koirista). Sekä Roope että Roki pääsivät touhuamaan purumaalimiehen kanssa, ja yllättävää kyllä hirvikoira sai enemmän jutun jujusta kiinni kuin sakemanni :D Roopesta oli mahtavaa haukkua ja purra patukkaa. Rokin hampaiden vaihtuminen on vielä vähän vaiheessa niinkuin koko pentukin, joten jäämme odottelemaan mm. uusien leegojen ilmaantumista. Molemmat kulmurit ylhäältä ja alhaalta on tulossa jo ja alhaalla maidot heiluukin joten niitä ei ainakaan tarvitse lähteä poistattamaan.
Tehtiin Rokille myös pari jälkeä ja saatiin hyviä vinkkejä jatkoon. Me muutettiin vasta omakotitaloon jossa on mahtavat peltojälkimaastot ympärillä, ja eilen kun tekaisin taas jäljen ja jätin sinne esineen (muun kuin namipurkin) Roki ilmaisi sen todella hienosti ja tyhjätkin alkaa sujua nyt kun se on alkanut tajuamaan että ne pitää tosiaankin tarkistaa myös. Kyllä siitä vielä harrastuskoira tulee.
Käytiin tuossa jokin aika sitten lenkillä Rokin velipuolen omistajan ja koiriensa kanssa. Rokista oli aivan hirveän kamalaa kun joku iso ja vieras koira olis halunnut leikkiä sen kanssa :P se keskittyy mielummin itseään pienempiin leikkikavereihin jotka se voi varmasti voittaa. Se vaatii oman aikansa että uskaltautuu juttusille isojen ja riehakkaiden koirien kanssa, mutta lopulta on sitten itse haastamassa leikkiin.
Velipuolet Jymy ja Roki (Kulovalkean Corvette & Desperado)
Rokin sakemanniposetus 19 viikkoa, 20,5kg, n.55cm
Lähettänyt Emilia klo 10.02 2 kommenttia:
maanantai 4. huhtikuuta 2016
Rokin kanssa käytiin viikonloppuna Mia Skogsterin pentuseminaarissa (aiheena pk-liikkeiden opetuksen aloittaminen pennulle). Roki pääsi jopa harkkakoirakoksi, joka oli ihan hurjan hyödyllistä ja saatiin hyviä vinkkejä ihan kädestäpitäen. Rokihan seurasi (ja leikki ja teki kaiken muunkin) Mian kanssa ihan superhienosti, joten lähinnä se olin minä joka tarvitsi harjoitusta uusien tapojen omaksumisessa.
Tärkeintä pennun kanssa on alkuvaiheessa vahvistaa pennun motivaatiota ruokaan, sekä aktivaatiota ohjaajaa kohtaan
Pennulle itse työskentelystä pitäisi tehdä palkitsevaa, ei ainoastaan liikkeen jälkeen tulevasta palkkiosta
Motivaatio ohjaajaa kohtaan on tärkeää (liikesuorituksen ja palkitsemisen jälkeen pentu seuraa halukkaasti ohjaajaa eikä jää esim touhuamaan ja haistelemaan omia juttujaan)
Opetusvaiheessa pennun kanssa ei käytetä ruoka- ja saalispalkan sekoittamista (pennun opetus kokonaan ruualla, saalispalkka vasta myöhemmässä vaiheessa)
Muutama asia pennun kanssa leikkimisessä ja sitä myöten esim. noudon opettamisessa:
Huonot irroituksen esineestä aiheuttavat myöhemmin ongelmia kapulan kanssa noudossa
Irrotuksissa pentu peruuttaa ja irrottaa otteensa, lelu ei liiku (lelua ei ole lupa purra uudestaan ennen lupaa)
Saalisvietti kehittyy eri tahdissa eri yksilöillä
Irrotus tehdään ensiksi ruualla; kun pentu vastustaa voimakkaasti ohjaajaa (repii tai vetää lelua poispäin ohjaajasta pureskelematta sitä), laitetaan toisella kädellä ruokaa pennun nenän eteen jolloin pentu automaattisesti irrottaa. Irrotuksen yhteydessä voidaan antaa haluttu irrotuskäsky
Muutamassa viikossa päivittäisellä harjoittelulla pentu oppii käden liikkeestä/ käskystä irrottamaan itse
Ohjaajan tulisi olla leikittäessä mahdollisimman passiivinen (pentu kiskoo ja repii lelua, ohjaaja antaa pennun voittaa ja jatkaa sitten leikkiä)
Leikkimisen oheistuotteena opetettavan nouto-liikkeen valmistumiseen kisakuntoon menee usein parikin vuotta
Rokin ja ohjaajansa saamat vinkit:
Seuraamisessa opeteltiin niin oikealla kuin vasemmallakin kädellä seurauttamista
Seuraamisessa tärkeää antaa pennulle mahdollisuus askelten rytmittämiseen = sopiva kävelyvauhti, käsi oikeassa kohdassa tarpeeksi takana nojaten ohjaajan vasempaan jalkaan, sekä sopivalla korkeudella jotta pennun ei tarvitse hyppiä saadakseen ruokaa
Käden oikea asento tärkeä jotta pentu pystyy seuraamaan halutussa muodossa (suorassa, ei kääntyneenä kumpaankaan suuntaan)
Pentua saa aktivoitua pysähdys-vapaa-liikesarjoilla (ohjaaja pysähtyy ja tuijottaa koiraa muutaman sekunnin- sitten vapautuskäsky ja esimerkiksi seuraamisliikkeen aloitus)
Lelusta mielenkiintoisempi nopeilla liikkeillä ja heitoilla
Takapäänkäyttöharjoituksia paikallaan seisoen, ohjaaja havainnoi oman käden asennon ja liikkeen vaikutusta koiran liikkumiseen
Leikkiessä Roki on hyvä pitää liinassa, koska muuten meinaa jäädä yksinään nujuamaan leluineen; liinalla saa pennun mukaan ja aloitettua leikin uudelleen
Käsi on liian edessä, oikea paikka olisi reiden kohdalla taaempana
Käden paikka on hyvä, pentu ei joudu kurottamaan liikaa
ja seuraamispaikka on hyvä
Kaikkea on todella vaikea selittää paperilla, asioiden havainnollistaminen videoin ja kädestä pitäen näytettynä on niin paljon selventävämpää. En voi muuta kuin suositella Mian seminaareja ja luentoja, ehdottomasti saatiin vastinetta rahalle! Tässä vielä Roki tänään treenaamassa seuraamista uusilla opeilla:
Video ja treenikuvat (c) Emma Tuominen
Lähettänyt Emilia klo 20.12 Ei kommentteja:
Uudemmat tekstit Vanhemmat tekstit Etusivu
FI SE NO POHJ TVA BH Roope
Hukan ja Poksun blogi
Tuiken ja Vilpin treeniblogi
Vipin ja Visan treeniblogi
FI SE NO POHJ TVA BH Roope s. 21.5.2007
AD Kulovalkean Desperado s.6.12.2015
Teema: Mieletön malli. Sisällön tarjoaa Blogger.